open-index/open-wikipedia-markdown huggingface dataset:
ப. தனபால்

**ப. தனபால்** (*P. Dhanapal*) ஒரு இந்திய அரசியல்வாதியும், தமிழக சட்டப்பேரவை முன்னாள் தலைவரும் ஆவார்.

## அரசியல் வாழ்க்கை
### தமிழக சட்டப்பேரவைத் தலைவராக
2011 ஆம் ஆண்டில் இராசிபுரம் சட்டமன்ற தொகுதியில் அதிமுக சார்பாக போட்டியிட்டு வெற்றி பெற்றார். பேரவையின் துணைத் தலைவராகப் பதவி வகித்த இவர் சட்டப்பேரவைத் தலைவர் டி. ஜெயக்குமார் பதவி விலகியதை அடுத்து அக்டோபர் 10, 2012 அன்று தமிழக சட்டப்பேரவையின் 19 ஆவது தலைவராகத் தேர்ந்தெடுக்கப்பட்டார்.

2016 மற்றும் 2021ஆம் ஆண்டு திருப்பூர் மாவட்டம் அவினாசி சட்டமன்ற தொகுதி உறுப்பினராக தேர்ந்தெடுக்கப்பட்டுள்ளார்

### தமிழக அமைச்சராக
2001 ஆம் ஆண்டு அரசமைத்த அதிமுக ஆட்சியில் உணவு மற்றும் கூட்டுறவுத் துறை அமைச்சராக இருந்தார்.

### சட்டமன்ற உறுப்பினராக
அதிமுக தொடங்கிய காலத்தில், 1977ஆம் ஆண்டு நடந்த தேர்தலில் சங்ககிரி தொகுதியில் போட்டியிட்டு வெற்றி பெற்றார். 1980, 1984, 2001ஆம் ஆண்டு தேர்தல்களில் சங்ககிரி சட்டமன்ற தொகுதி உறுப்பினராகத் தேர்ந்தெடுக்கப்பட்டார்.

## வாழ்க்கைக் குறிப்பு
அருந்ததியர் சமுதாயத்தைச் சேர்ந்த இவர் 1951 ஆம் ஆண்டு மே 16, அன்று சேலம் கருப்பூரில் பழனி என்பவருக்கு மகனாகப் பிறந்தார். சேலம் அரசினர் உயர்நிலைப்பள்ளி, கருப்பூரில் 1968ம் ஆண்டு பள்ளிப்படிப்பையும் சென்னைப் பல்கலைக்கழகத்தில் 1975ம் ஆண்டு வரலாற்றில் முதுகலைப் பட்டத்தையும் பெற்றுள்ளார்  இவருக்குக் கலைச்செல்வி என்ற மனைவியும், லோகேசு தமிழ்செல்வன் என்கிற மகனும், திவ்யா என்ற மகளும் உள்ளனர்.

## மேற்கோள்கள்

## உசாத்துணை
* தினமணி

பகுப்பு:1951 பிறப்புகள்
பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:சேலம் மாவட்ட மக்கள்
பகுப்பு:தமிழ்நாடு சட்டமன்ற சபாநாயகர்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழக முன்னாள் அமைச்சர்கள்
இராபர்ட்டு இலெவுக்கோவித்ஃசு

**இராபர்ட்டு யோசப்பு இலெவுக்கோவித்ஃசு** (Robert Joseph Lefkowitz') (பிறப்பு ஏப்பிரல் 15, 1943) ஓர் அமெரிக்க மருத்துவ அறிவியலாளர்; இவர் எழுபடலப்புல நுண்வாங்கி (7TM receptors) அல்லது குவனைன்-புரத இணைப்பு நுண்வாங்கி (G protein-coupled receptor) பற்றிய அடிப்படை ஆய்வுக்காக 2012 ஆம் ஆண்டிற்கான வேதியியல் நோபல் பரிசைத் தன் மாணவர் பிரையன் கோபிலுக்காவுடன் சேர்ந்து வென்றார்.  இந்த நுண்வாங்கிகள் உயிரணுக்களுக்கு வெளியே இருக்கும் பொருள்களை உளவித் (துப்புத் துலக்கி) தக்க நடவடிக்கை எடுக்க உதவுகின்றது.

## இளமைக்கால வாழ்க்கை
இலெவுக்கோவித்ஃசு (Lefkowitz) ஏப்பிரல் 15, 1943 இல் அமெரிக்காவில் உள்ள நியூ யார்க்கு மாநிலத்தின் நியூயார்க்கு நகரத்தில் யூதப் பெற்றோர்களுக்கு மகனாகப் பிறத்தார்.  புராங்க்ஃசு அறிவியல் உயர்நிலைப்பள்ளியில் படித்தப் பின்னர் கொலம்பியாப் பல்கலைக்கழகத்தின் கொலம்பியாக் கல்லூரியில் இளநிலை கலையியலில் பட்டத்தை 162 இல் பெற்றார். பின்னர் 1966 இல் கொலம்பியாப் பல்கலைக்கழகத்தின் மருத்துவர்கள் அறுவை மருத்துவர்கள் கல்லூரியில் மருத்துவப் பட்டம் பெற்றார். 1970 முதல் 1973 வரை ஆர்வர்டு பல்கலை வழியாக மாசாச்சுசெட்ஃசு பொது மருத்துவமனையில் உறைவிட மருத்துவராகத் தேர்ச்சி பெற்றார், அப்பொழுது இதயக் குழாய்கள் நோய்கள் பற்றி ஆய்வும் மருத்துவப் பயிற்சியும் பெற்றார்.

## பரிசுகளும் பெருமைகளும்
* 2012 நோபல் பரிசு, வேதியியல் (தன் முன்னாள் மாணவர் பிரையன் கோபில்க்காவுடம் சேர்ந்து)
* 2009 BBVA முன்னகத்துறை அறிவுப் பரிசு (Frontiers of Knowledge Award) , உயிரியல் மருத்துவம்.
* 2009  அமெரிக்க இதயக் குமுகநிறுவன ஆய்வு உயர்ச்சியெட்டல் பரிசு (Research Achievement Award, American Heart Association) 
* 2007 அமெரிக்க தேசிய அறிவியல் பதக்கம் 
* 2007 இழ்சா பரிசு (Shaw Prize) உயிர் அறிவியல், மருத்துவம்
* 2007 ஆல்பனி மருத்துவ மையம் பரிசு 

## உசாத்துணை


## வெளியிணைப்புகள்
*Lefkowitz Lab Website
*HHMI Investigator Biography

பகுப்பு:நோபல் வேதியியற் பரிசு பெற்றவர்கள்
பகுப்பு:அமெரிக்க வேதியியல் அறிஞர்கள்
பகுப்பு:1943 பிறப்புகள்
பகுப்பு:வாழும் மக்கள்
பகுப்பு:அமெரிக்க உயிர்வேதியியலாளர்கள்
மலாலா யூசப்சையி

**மலாலா யோசப்சையி** (மாற்று: மலாலா யூசுஃப்சாய்,  ஆங்கிலம்: Malala Yousafzai பாசுதூ: ملاله یوسفزۍ‎, பிறப்பு 1997) என்பவர் பாகிசுத்தான் நாட்டின் வடமேற்கு எல்லைப்புற மாகாணத்தில் உள்ள மிங்கோரா எனும் சிற்றூரில் வசிக்கும் ஒரு மாணவி ஆவார். இவர் பெண்கள் உரிமைகள் தொடர்பான செயற்பாடுகளுக்காக அறியப்படுகிறார். இவர் வசிக்கும் பகுதியில் பெண்கள் பாடசாலை செல்வதற்கான தாலிபானின் தடையை மீறி இவர் பள்ளி சென்றுவந்தார். 2009ஆம் ஆண்டிலேயே இவரது பி.பி.சியின் உருது வலைப்பதிவு ஊடாக தானும் தனது ஊரும் பாக்கித்தானிய தாலிபானால் எவ்வாறு கட்டுப்படுத்தப்பட முயற்சி செய்யப்படுகிறது என்று விவரித்து வந்தார். இருப்பினும் புனைபெயரில் எழுதிவந்தமையால் இவரது அடையாளம் தெரியாதிருந்தது. தொலைக்காட்சி நேர்முகமொன்றில் நேரடியாக தோன்றியதிலிருந்து பரவலாக அறியப்பட்டதுடன் பழைமைவாத தாலிபான்களின் இலக்கிற்கும் ஆளானார். பல விருதுகளைப் பெற்ற மலாலாவிற்கு பாக்கித்தானின் முதல் அமைதிப் பரிசும் வழங்கப்பட்டது.

மலாலாவை அக்டோபர் 9, 2012 அன்று தாலிபான் சுட்டுக் கொல்ல முயன்றது. இவர் படுகாயம் அடைந்ததைத் தொடர்ந்து இதற்கு உள்நாட்டிலும் வெளிநாடுகளிலும் பலத்த கண்டனம் தெரிவிக்கப்பட்டது. இவரைச் சுட்ட தீவிரவாதிகள் பற்றி துப்பு கொடுப்பவர்களுக்கு ரூ.1 கோடி பரிசு தரப்படும் என்று கைபர்-பாக்டுன்கவா மாநில அரசு அறிவித்தது.

2014ஆம் ஆண்டிற்கான அமைதிக்கான நோபல் பரிசு இவருக்கு வழங்கப்பட்டது. மிகவும் சிறுவயதில் அமைதி நோபல் பரிசுப் பெற்றவர் இவரேயாவார்.

## திருமணம்
மலாலா யூசுப்சையி, நவம்பர் 15, 2021 அன்று, பர்மிங்காமில் பாக்கித்தான் துடுப்பாட்ட கழக மேலாளரான அசர் மாலிக்கை  மணந்தார்.

## விருதுகள்
* பாக்கித்தானின் முதல் அமைதிப் பரிசு
* உலக அமைதி மற்றும் செழிப்பு அறக்கட்டளையின், "தைரியத்திற்கான விருது" (bravery award)
* சாகரவ் பரிசு-2013
* அமைதிக்கான நோபல் பரிசு-2014

## மலாலா தினம் அனுசரிப்பு
2013ஆம் ஆண்டு  ஜூலை 12-ல் மலாலா தனது 16ஆவது பிறந்தநாள் அன்று ஐக்கிய நாடுகள் சபையை தொடர்புகொண்டு உலகம் முழுவதும் உள்ள குழந்தைகள் கல்வி கற்க வேண்டும் என்று கேட்டு கொண்டார்.  இந்த நிகழ்வை ஐக்கிய நாடுகள் "மலாலா தினம்" என்று குறிப்பிட்டனர். இதுவே தாம் தாக்குதலுக்கு உள்ளான பிறகு அவர் அளித்த முதல் பேட்டி ஆகும்.

## மேற்கோள்கள்


## வெளி இணைப்புகள்
* “நான் மலாலா” நூலுக்கு பாக்கிஸ்தானில் தடை http://www.dinamalar.com/news_detail.asp?id=846919 http://www.youtube.com/watch?v=NVBnmxd5mqc
* (Article with link to New York Times film from 2009 featuring Malala, in English)
* (BBC piece from 2011 with quote from Malala)
* Profile of Malala Yousafzai Pakistani Girl Shot by the Taliban - 
* நோபல் பரிசு பரிசளிப்பு விழாவில் மலாலா யூசப்சையி ஆற்றிய உரை - 

பகுப்பு:1997 பிறப்புகள்
பகுப்பு:பாக்கித்தானியப் பெண்ணியவாதிகள்
பகுப்பு:பெண்கள் உரிமைகளுக்கான எதிர்ப்புப் போராட்டங்கள்
பகுப்பு:வாழும் மக்கள்
பகுப்பு:நோபல் அமைதிப் பரிசு பெற்றவர்கள்
பகுப்பு:நோபல் பரிசு பெற்ற பாக்கித்தானியர்
பகுப்பு:நோபல் பரிசு பெற்ற பெண்கள்
பகுப்பு:சாகரவ் பரிசு பெற்றவர்கள்
சான்சன் ஞானாபரணம்

**சான்சன் ஞானாபரணம்**, தமிழ்நாட்டின் திருவள்ளூர் மாவட்டத்தில் பிறந்த இறையியல்வாதி ஆவார். இவர் எழுதிய கிறித்த இலக்கியங்கள் பல மொழிகளில் மொழிபெயர்க்கப்பட்டுள்ளன. முதலில் இந்து சமயத் தத்துவங்களைக் கற்று பின்னர் இசுலாமிய சமயத் தத்துவங்களையும் கற்றார். யேர்மன், கிரேக்க மொழிகளைக் கற்றார். இந்தியக் கிறித்தவர்களுக்கு விவிலியமும், திருக்குறளும் என்ற நூலையும் எழுதியுள்ளார்.

Image:Bishop Jubilee Gnanabaranam Johnson (No 2).JPG|
Image:Bishop Jubilee Gnanabaranam Johnson (No 9).JPG|
Image:Bishop Jubilee Gnanabaranam Johnson (No 1).JPG|
Image:Bishop Jubilee Gnanabaranam Johnson (No 5).JPG|
Image:Bishop Jubilee Gnanabaranam Johnson (No 6).JPG|
Image:Bishop Jubilee Gnanabaranam Johnson (No 7).JPG|
Image:Bishop Jubilee Gnanabaranam Johnson (No 8).JPG|
Image:Bishop Jubilee Gnanabaranam Johnson (No 10).JPG|


## Sources
* Johnson Gnanabaranam: *Tirukkural with relevance to the Indian Christian understanding of the Bible.* English manuscript, Hamburg 1968/1969.
* Johnson Gnanabaranam: *Ordination.* In: Daniel Jeyaraj&nbsp;(Hrsg.): *Ordination of the first Protestant Indian Pastor Aaron.* Lutheran Heritage Archives Gurukul, Chennai 1998
* Johnson Gnanabaranam: *Mission Today. A Personal Experience and Understanding of Mission.* In: Victor Premasagar, Gurukul Lutheran Theological College and Research Institute (publisher): *New Horizons in Christian Mission.* Gurukul Lutheran Theological College & Research Institute, Chennai 2000.
* Johnson Gnanabaranam: *On Being Church in India.* In: Lutheran World Federation: *LWF&nbsp;Documentation.* No. 47. Kreuz Verlag Erich Breitsohl, Stuttgart 2001.
* Johnson Gnanabaranam: *Church and Society in Tranquebar Today.* In: George Oommen u.a.: *It began in Copenhagen. Junctions in 300 years of Indian-Danish relations in Christian mission.* ISPCK, Delhi 2005.
* Johnson Gnanabaranam: *That's Faith For Me.* Lutheran Church of Australia 1999.
* Johnson Gnanabaranam: *That's Faith For Me.* The Christian Literatur Society (CLS), Chennai 2013
* Johnson Gnanabaranam: *Ziegenbalg's Literary Contribution.* In: *Tranquebar Mission (1706-2006) Tercentenary Souvenir.* T.E.L.C.T, Tiruchirapalli.

## External links
* Church Obituary posted by: GLTC on Aug 13, 2008 - 12:02 AM. 

பகுப்பு:1933 பிறப்புகள்
பகுப்பு:கிறித்தவ இறையியலாளர்கள்
பகுப்பு:நபர்கள் பற்றிய குறுங்கட்டுரைகள்
பகுப்பு:வாழும் மக்கள்
பாக்கித்தானின் தெகரிக்கு-இ-தாலிபான்

**பாக்கித்தானிய டெகரிக் இ தாலிபான் ** (*Tehrik-i-Taliban Pakistan*, the **TTP**) (உருது: ; *பாக்கித்தானின் மாணவர் இயக்கம்*), பரவலாக **பாக்கித்தானிய தாலிபான்**, என்பது பாக்கித்தானின் ஆப்கானித்தானின் எல்லையோரமாக அமைந்துள்ள பாக்கிதானின் கூட்டாட்சியால் நிர்வகிக்கப்படும் பழங்குடிப் பகுதிகளில் இயங்கும்    பழமைவாத இசுலாமியக் கொள்கைகளை உடைய பல்வேறு தீவிரவாதக் குழுக்களின்  குடை அமைப்பாகும்.  திசம்பர்  2007இல் ஏறத்தாழ 13 குழுக்கள்  பைதுல்லா  மெகசூத்தின் தலைமையில் ஒன்றுபட்டு பாக்கித்தானிய டெகரிக் இ தாலிபானை உருவாக்கினர். இந்த இயக்கத்தின் குறிக்கோள்களில் பாக்கித்தானிய அரசாண்மைக்கு எதிர்ப்பு, இசுலாமியச் சட்ட முறைமையை அவர்களது புரிதலின்படி  கட்டாயமாகச் செயல்படுத்துவது மற்றும் ஆப்கானித்தானில் வட அத்திலாந்திய ஒப்பந்த அமைப்பு படைகளுடனானப் போருக்குத் துணை புரிதல்  முதன்மையாக உள்ளன.

பாக்கித்தானிய தாலிபான்கள் ஆப்கானித்தானிய தாலிபான்களுடன் நேரடியாக இணைந்திருக்கவில்லை. இரண்டுமே தங்களது வரலாறு, நோக்கங்கள் மற்றும் விருப்பங்களில் நிறைய வேறுபட்டுள்ளன. இருப்பினும் இசுலாமிய முறைமைகளைக் குறித்தான புரிதல்களில் ஒன்றுபடுகின்றனர். மேலும் இரு இயக்கங்களிலும் பெரும்பான்மையோர் பசுதூனியர்கள் ஆவர். பாக்கித்தான் அரசின்  ஆதரவுடன் பன்னாட்டு படைகளுடனும் ஆப்கானியப் படைகளுடனும் போர் புரிவதாக நம்பப்படும் ஆப்கானிய தாலிபான் பாக்கித்தானைத் தாக்குவதில்லை என முடிவாக உள்ளது. ஆனால் பாக்கித்தானிய தாலிபானோ பாக்கித்தானிய அரசுக்கு எதிராகப் போராடுகிறது.
## தாக்குதல்கள்
* 2014 ஜின்னா பன்னாட்டு வானூர்தி நிலையத் தாக்குதல் நிகழ்வுக்கு பாக்கித்தானின் டெகரிக்-இ-தாலிபான் அமைப்பு பொறுப்பேற்றுக் கொண்டுள்ளது.
* பாக்கிஸ்தானின் பெஷாவர் நகரில் நடந்த தாக்குதலுக்கு பாக்கித்தானின் டெகரிக்-இ-தாலிபான் அமைப்பு பொறுப்பேற்றுக் கொண்டுள்ளது.
* 2015 பெசாவர் பள்ளிவாசல் தாக்குதல் நிகழ்வுக்கு பாக்கித்தானின் டெகரிக்-இ-தாலிபான் அமைப்பு பொறுப்பேற்றுக் கொண்டுள்ளது.

## சான்றுகோள்கள்

## வெளி இணைப்புகள்
* குழந்தைகள் மீது கொடூரத் தாக்குதல் (படங்களில்)

பகுப்பு:இசுலாமிய அமைப்புகள்
பகுப்பு:தீவிரவாத அமைப்பு என குறிப்பிடப்பட்டவை
பகுப்பு:பாக்கித்தானிய அமைப்புகள்
பகுப்பு:பாகிஸ்தானில் தீவிரவாதம்
பகுப்பு:ஐக்கிய அமெரிக்காவால் தடைசெய்யப்பட்ட தீவிரவாத அமைப்புகள்
த 36த் சேம்பர் ஒப் சாலின்

***த 36த் சேம்பர் ஒப் சாலின்*** (*The 36th Chamber of Shaolin*, 少林三十六房) மற்றும் *த மாஸ்டர் கில்லர்* (*The Master Killer*) *சாலின் மாஸ்டர் கில்லர்* (*Shaolin Master Killer*) என்றறியப்பட்டது 1978 இல் வெளியாகிய குங்ஃபூ திரைப்படமாகும்.

இத்திரைப்படம் சாலின் சண்டைக்கலை சீடரான *சன் டெ* பற்றிய அதிகமாகப் புனையப்பட்டு உருவாக்கப்பட்டது. *த 36த் சேம்பர் ஒப் சாலின்* திரைப்படம் குங்ஃபூ திரைப்படங்களில் மிகப் புகழ்பெற்றதொன்றாக பரவாகக் கருதப்பட்டது. இது இவ்வகைத் திரைப்படங்கள் உருவாக செல்வாக்குச் செலுத்தியது.

## உசாத்துணை

## வெளி இணைப்புகள்
* 
* 

பகுப்பு:1978 திரைப்படங்கள்
பகுப்பு:தற்காப்புக் கலை திரைப்படங்கள்
பகுப்பு:ஆங்காங் திரைப்படங்கள்
லயன்ஹாட்

***லயன்ஹாட்*** (*Lionheart*) என்பது 1990 இல் செல்டொன் லிட்ச் இயக்கத்தில் ஜான் குளோட் வான் டாம் கரிசன் பேஜ், தெபோரா ரெனாட், பிறைன் தொம்சன், லிசா பெலிகன், ஆஸ்லி யோன்சன், ஆஷ் அடம்ஸ், மைக்கல் குயிசி, அப்துல் குயிசி ஆகியோர் நடித்து வெளியாகிய சண்டைக்கலை அமெரிக்கத் திரைப்படம்.

இத்திரைப்படம் வான் டாம் ஒரு வான்குடை குதிப்பு படைவீரராக இருப்பதில் ஆரம்பமாகி, அவருடைய சகோதரரர் பாரதூரமாக காயமடைந்ததும் லொஸ் ஏஞ்சல்சுக்கு திரும்பி, அங்கு தன் சகோதரரரின் குடும்பத்திற்காக பணத்தேவைக்காக இரகசிய சண்டை வட்டத்துள் இணைதல் என படம் நகர்கிறது.

வான் டாமின் ஆர்வலர்களின் பார்வையில் அது ஒரு முக்கிய திரைப்படங்களில் ஒன்றாக கருதப்பட்டது.

## வெளி இணைப்பு
* 

பகுப்பு:1990 திரைப்படங்கள்
பகுப்பு:தற்காப்புக் கலை திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
இயன் கிருகரன்

**இயன் கிருகரன்** (*Ian karan*, பிறப்பு: சூன் 17, 1939) செருமனியைச் சேர்ந்த ஒரு தொழிலதிபர். இவர் 2010, ஆகத்து 25 முதல் 2011 மார்ச் 7 வரை ஹம்பேர்க் நகரத்தின் பொருளாதார மற்றும் தொழில் அமைச்சர் (செனட்டர்) ஆக இருந்தார்.

## வாழ்க்கை
கிருகரன் இலங்கையில் பருத்தித்துறையைப் பிறப்பிடமாகக் கொண்டவர். கரவெட்டி என்ற ஊரைப் பூர்வீகமாகக் கொண்டவர். இவர் பிறக்கும் போதே இவரின் தாயார் மகப்பேற்று அறுவைச் சிகிச்சையில் இறந்து விட்டார். மூன்று ஆண்டுகளில் ஆகத்து 1942 இல் இவரது தந்தையாரும் வட ஆப்பிரிக்காவில் வான்படை அதிகாரியாக ரோயல் இந்தியன் வான்காப்பு படையில் பணிபுரியும் போது இரண்டாம் உலகப் போரில் இறந்தார். கிருகரன் மெதடித்த பெண்கள் உயர்தரப் பாடசாலையிலும், பின்னர் ஹாட்லிக் கல்லூரியிலும் கல்வி கற்றார். ஹார்ட்லிக் கல்லூரியில் இருந்து விலக்கப்பட்ட கைருகரன் 1955 ஆம் ஆண்டில் தடகள உதவித்தொகை கொண்டு லண்டன் வந்து அடைந்தார். அங்கு லண்டன் வர்த்தக உயர் கல்விப் பாடசாலையில் பயின்றார். பட்டப்படிப்பு முடிக்காமலே ஆங்கிலக் கிளை வர்த்தக ஏற்றுமதி இறக்குமதி செய்யும் செங்கர் (schenker) நிறுவனத்தில் பணிபுரிந்தார்.

கிறித்தவரான கிருகரன் 40 ஆண்டுகளுக்கும் மேலாக செருமனியில் குடும்பத்துடன் வசித்து வருகிறார். இரண்டு முறை திருமணம் செய்த இவருக்கு நான்கு பிள்ளைகள் உள்ளனர்.

## செருமனி வாழ்க்கை
செருமனியில் ஆரம்பத்தில் கொள்கலன்களை வாடகைக்கு விடும் உலகின் மிகப்பெரும் நிறுவனத்தில் பணியாற்றிய இவர் பின்னர் தனது சொந்த நிறுவனத்தையும் ஆரம்பித்திருந்தார். அந்நிறுவனம் இப்போது செருமனியில் இயங்கும் பாரிய நிறுவனங்களில் ஒன்றாக மாறி சாதனை படைத்துள்ளது.

1970களில் செருமனியில் கம்பேர்க் வந்தடைந்தார். அங்கு சிலகாலம் உணவு விடுதியில் வேலை செய்து வந்தார். கம்பேர்க்கில் ஏற்றுமதி இறக்குமதி சேவை நிறுவனத்தில் வேலை செய்ய ஆரம்பித்த கரன் 1975 இல் தனது சொந்த நிறுவனமான கிலாவ் கொண்டேனர் (Clou Container) ஐ உருவாக்கி 1990 களில் விற்றார். 1996 இல் மீண்டும் ஒரு நிறுவனத்தை உருவாக்கினார், அதற்கு கப்பிற்டல் லீஸ் (Capital Lease) என்று பெயர் இட்டார். 2007 இல் கப்பல் சரக்குப் பெட்டிகளை வாடகைக்கு விடும் நிறுவனங்களில் எட்டாவது இடத்தைப் பிடித்தார். 2007 இல் அந்த நிறுவனத்தை  டிவிபி  வங்கிக்கு (DVB Bank) பொது நிதி முறை (FONDS) விற்றார். அவரின் துணை நிறுவனமான கப்பிற்றல் சர்வதேச (Capital Intermodal GmbH) நிறுவனத்தை நடாத்தி வருகிறார். இது சிறப்பு கப்பல் சரக்குப் பெட்டிகளை வாடகைக்குக் கொடுத்து வருகிறது.

இவருக்கு நான்கு பிள்ளைகள் இருக்கின்றனர். 2009 லிருந்து யேர்மனி கம்பேர்க் நகரில்  விளையாட்டுத் துறையில், அரசியல் மேலதிகாரியாக சேவை செய்து வருகிறார். 2009 இல் பிரித்தானிய மற்றும் செருமனியக் குடியுரிமை எடுத்து கொண்டார்.

## மேற்கோள்கள்

## வெளி இணைப்புகள்
* Sri Lankan Born Container King Ian Kiru Karan Becomes Hamburg Minister , தி ஐலண்ட், அக்டோபர் 17, 2010

பகுப்பு:செருமானியத் தமிழர்
பகுப்பு:1939 பிறப்புகள்
பகுப்பு:தமிழ்த் தொழிலதிபர்கள்
பகுப்பு:வாழும் மக்கள்
பகுப்பு:இலங்கையின் வட மாகாண நபர்கள்
பகுப்பு:ஹாட்லிக் கல்லூரி பழைய மாணவர்கள்
மோ யான்

**குயான் மோயெ ** (*Guan Moye*, ), பரவலாக தமது புனைபெயர் **மோ யான் ** (*Mo Yan*, ) (பிறப்பு பெப்ரவரி 17, 1955), ஒரு சீன எழுத்தாளர் ஆவார். அனைத்து சீன எழுத்தாளர்களிலும் "மிகவும் புகழ்பெற்ற, பலமுறை தடை செய்யப்பட்ட மற்றும் பதிப்புரிமை உரிமைகள் திருடப்பட்டவராக" அறியப்படுகிறார். இவரது இரு படைப்புகளை அடிப்படையாகக் கொண்டு எடுக்கப்பட்ட *சிவப்புச் சோளம்* (Red Sorghum) என்ற திரைப்படத்தின் மூலம் மேற்கத்திய உலகுக்கு அறிமுகமானார். இவருக்கு 2012ஆம் ஆண்டின் இலக்கியத்திற்கான நோபல் பரிசு அறிவிக்கப்பட்டிருக்கிறது.
## நோபல் பரிசு
2012 ஆம் ஆண்டு இலக்கியத்திற்கான நோபல் பரிசு இவருக்கு அறிவிக்கப்பட்டிருக்கிறது. சீனாவிலிருந்து இலக்கியத்துக்கு நோபல் பரிசு பெறும் முதல் நபர் இவர்.
## சான்றுகோள்கள்

## வெளி இணைப்புகள்

* Novelist Mo Yan Takes Aim with 41 Bombs (சீன தினசரி சூன் 27, 2003)

பகுப்பு:1955 பிறப்புகள்
பகுப்பு:வாழும் மக்கள்
பகுப்பு:சீன எழுத்தாளர்கள்
பகுப்பு:நோபல் இலக்கியப் பரிசு பெற்றவர்கள்
இசுரேலிய சுதந்திரப் பிரகடனம்

**இசுரேலிய சுதந்திரப் பிரகடனம்** (*Israeli Declaration of Independence*, , *Hakhrazat HaAtzma'ut* அல்லது *Megilat HaAtzma'ut*) பிரித்தானிய நிர்வாக அதிகாரம் காலவதியாக ஒரு நாளைக்கு முன்பு 14 மே 1948 (இயர் மாதம் 5, 5708) அன்று அறிவிக்கப்பட்டது. "உலக சீயோனிய நிறுவன" செயலாற்ற அதிகாரத் தலைவரும், "இசுரேலுக்கான யூத முகவர்" தலைமையாளருமாகிய டேவிட் பென்-குரியன் "இசுரேலிய அரசு" என அறியப்படும் *இசுரேலிய நிலத்தை* பிரகடனம் செய்தார் 

இச் சம்பவம் இசுரேலில் தேசிய தினமான "யெம் ஹட்ஸ்மவுட்" (, *சுதந்திர தினம்*) என ஒவ்வொரு வருடமும் எபிரேய நாட்காட்டியின்படி இயர் மாதம் 5 இல் கொண்டாடப்படுகின்றது.

## References

## External links

* Official text
* Original Recording
* Original Document: Press Release Announcing U.S. Recognition of Israel 
* "Signatorius" , exhibition held at the Engel Gallery dealing with the independence declaration in Israeli art.

பகுப்பு:இசுரேல் வரலாறு
பொள்ளாச்சி ஜெயராமன்

**பொள்ளாச்சி ஜெயராமன்** தமிழக அரசியல்வாதி ஆவார். அதிமுக தோன்றிய காலத்திலிருந்து அதில் இருக்கிறார். பொள்ளாச்சி அருகே திப்பம்பட்டியைச் சேர்ந்த வரதராஜு செட்டியார், சரசுவதி அம்மாள் ஆகியோருக்குக்கு சூன் 7, 1953 அன்று பிறந்தார். பொள்ளாச்சி நகராட்சி ஆண்கள் உயர்நிலைப்பள்ளியில் 1969ல் பள்ளிப்படிப்பை முடித்த இவர், பொள்ளாட்சி நாகம (NGM) கல்லூரியில் பல்கலைக்கழகத்தில் சேருவதற்கு முன் உள்ள (PUC) படிப்பை 1973ல் முடித்தார். அண்ணாமலைப் பல்கலைக்கழகத்தில் 2003ம் ஆண்டு பொருளியலில் முதுகலை பட்டம் பெற்றார். இவருக்கு ஒரு அக்காள் மற்றும் 2 தங்கைகள் உள்ளனர். இவருக்கு பாக்கியலட்சுமி, ஜோதி லட்சுமி இரண்டு மனைவிகளும் 2 மகன்களும் (முகுந்தன், அக்னீசு) 4 மகள்களும் (பிரவீன், அபிராமி, சுகன்யா, வைசுணவி) உள்ளனர். 1989ம் ஆண்டு அதிமுக ஜானகி அணி, ஜெயலலிதா அணி என பிளவுற்றிருந்த போது ஜெயலலிதா அணி சார்பில் சேவல் சின்னத்தில் மேட்டுப்பாளையத்தில் சட்டமன்ற உறுப்பினர் பதவிக்கு போட்டியிட்டு தோற்றார். 1996ம் ஆண்டு அதிமுக சார்பாக பொள்ளாச்சி சட்டமன்ற தொகுதிக்கு போட்டியிட்டு தோற்றார். 2001ம் ஆண்டு பொள்ளாச்சி சட்டமன்ற தொகுதியிலிருந்து வெற்றி பெற்று தொழில்துறை அமைச்சராக சிறிது காலம் பதவி வகித்தார். 2004-ம் ஆண்டில் உணவு மற்றும் கூட்டுறவுத்துறை அமைச்சராக நியமிக்கப்பட்டு 2006-ஆம் ஆண்டு வரை பொறுப்பில் இருந்தார். 2006-இல் மீண்டும் பொள்ளாச்சி தொகுதியில் வெற்றி பெற்றார். 2011-ஆம் ஆண்டு நடந்த தேர்தலில் உடுமலைப்பேட்டை சட்டமன்ற தொகுதியில் போட்டியிட்டு வெற்றி பெற்றார். சட்டப்பேரவை துணைத்தலைவர் ப. தனபால் சட்டப்பேரவை தலைவர் ஆனதை அடுத்து பேரவை துணைத்தலைவர் பதவிக்கு 2012 அக்டோபர் அன்று வேட்புமனு தாக்கல் செய்துள்ளார்.

## மேற்கோள்கள்

## உசாத்துணை
* தினமணியில் ஜெயராமனைப்பற்றி

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:தமிழக முன்னாள் அமைச்சர்கள்
புகழூர்

**புகழூர்** (*Pugalur*) என்பது தமிழ்நாட்டின், கரூர் மாவட்டத்தில் உள்ள புகழூர் வட்டத்தின் நிர்வாகத் தலைமையிடம் ஆகும்.

நன்செய்ப் புகழூர், புன்செய்ப் புகழூர் என்னும் இரு ஊர்கள் இதனுள் அடங்கும். காவிரி ஆற்றின் தென்கரையில் இந்த ஊர்கள் உள்ளன. காவிரியாற்று வெள்ளம் இவ்வூரில் புகுந்துவிடுவதால், இதனை மக்கள் *புகலூர்* என வழங்கப்பட்டு வந்தது. புன்செய்ப்புகழூரில் உள்ள பழங்காலச் சிவன் கோயில் கல்வெட்டு ஒன்று இவ்வூரைப் புகலூர் என்றே குறிப்பிடுகிறது. இவ்வூரை அடுத்துள்ள ஆண்கள், மகளிர் அரசு மேனிலைப் பள்ளிகள் இவ்வூரின் பெயரைப் புகழூர் என எழுதி வருகின்றன. புகலூர் நகரம் முந்தைய கோயம்புத்தூர் மாவட்டத்தில் ஒரு பகுதியாக இருந்தது.

## ஆலைகள்
இவ்வூரை அடுத்து சர்க்கரை ஆலை ஒன்றும் காகித ஆலை ஒன்றும் உள்ளன. 

## முருகன் கோயில்
இவ்வூரை அடுத்துள்ள வேலாயுதம்பாளையம் என்னும் ஊரில் ஆறுநாட்டான் மலை என்னும் பாறைக் குன்று ஒன்று உள்ளது. இக்குன்றின் உச்சியில் முருகன் கோயில் ஒன்று உள்ளது. ஆறுநாட்டான் உலா என்னும் நூல் இந்த முருகனின் பெருமையைப் புதிய கோணத்தில் பாட்டுகிறது.

## [[புகழூர்க் கல்வெட்டு]]
இந்த மலையின் இரு மருங்கிலும் உள்ள அகன்ற பாறைக் குகைகளில் சங்க காலத்தில் வாழ்ந்த சமண முனிவர்களுக்குச் சேர அரசன் இளங்கடுங்கோ படுக்கை அமைத்துக் கொடுத்த செய்தி அக்காலத் தமிழி எழுத்தில் பொறிக்கப்பட்டுள்ளது.

## அடிக்குறிப்பு

பகுப்பு:கரூர் மாவட்டத்திலுள்ள கிராமங்கள்
இளங்கடுங்கோ

இளங்கடுங்கோ சங்ககாலச் சேர மன்னர்களில் ஒருவன். இவன் தந்தை பெருங்கடுங்கோ. பெருங்கடுங்கோவின் தந்தை கோ ஆதன் செல்லிரும்பொறை. இந்த இளங்கடுங்கோ சங்ககால அமணர் (சமணர்) துறவிகளுக்கு கருவூரை அடுத்த ஆறுநாட்டான் மலைக் குகைகளில் படுக்கை அமைத்துக் கொடுத்தான். 

இவனை மருதம் பாடிய இளங்கடுங்கோ எனக் கொள்ள இடமுண்டு.

## அடிக்குறிப்பு

பகுப்பு:சங்ககாலச் சேரர்
சென்னை வெகுவிரைவு பேருந்து போக்குவரத்து அமைப்பு

:*மற்றுமொரு பேருந்து இடைவழி அமைப்புத் திட்டமான  [[சென்னை பேருந்து வெகுவிரைவு இடைவழி அமைப்பு]]ம் காண்க.*

**சென்னை வெகுவிரைவு பேருந்து போக்குவரத்து அமைப்பு (''Chennai Rapid Bus Transit Ways'', RBTW)** சென்னைப் பெருநகர் வளர்ச்சிக் குழுமத்தின் இரண்டாம்  முழுமைத் திட்டத்தில் இடைக்கால மற்றும் நெடுங்கால போக்குவரத்து திட்டமாகப் பரிந்துரைக்கப்பட்டுள்ளதாகும்.  இது வட்ட வழித்தடங்களாக உயரத்தில் அமைக்கப்பட உள்ள தனிச்சாலைகளைக் கொண்ட சென்னை பேருந்து வெகுவிரைவு இடைவழி அமைப்பின் அங்கமல்ல.

வெகுவிரைவான பேருந்து வழிகள் பின்வரும் ஏழு தடங்களில் 100 கி.மீ. தொலைவிற்கு இடைக்கால மற்றும் நெடுங்காலத் திட்டங்களாக திட்டமிடப்பட்டுள்ளன:

* இராசீவ் காந்தி சாலை (பழைய மகாபலிபுரம் சாலை/தகவற் தொழிற்நுட்பத் தாழ்வாரம்) [20&nbsp;கி.மீ.]
* தரமணி இணைப்புச் சாலை [5&nbsp;கி.மீ.]
* MBI சாலை [15&nbsp;கி.மீ.]
* பல்லாவரம் - துரைப்பாக்கம் சாலை [15&nbsp;கி.மீ.]
* சர்தார் பட்டேல் சாலை  [10&nbsp;கி.மீ.]
* என்.எசு.கே சாலை  (ஆற்காடு சாலை) - கேஎசு சாலை [20&nbsp;கி.மீ.]
* செயின்ட். தாமசு மலை - பூவிருந்தவல்லி சாலை [15&nbsp;கி.மீ.]

பின்வரும் தடங்களில் நெடுங்காலத் திட்டமாக திட்டமிடப்பட்டுள்ளன

* அண்ணா சாலை [30&nbsp;கி.மீ.]
* பெரியார் ஈவெரா சாலை [25&nbsp;கி.மீ.]
* சவகர்லால் நேரு சாலை (உள் வட்டச் சாலை) [45&nbsp;கி.மீ.]
* ஜிஎன்டி சாலை [20&nbsp;கி.மீ.]
* சிடிஎச் சாலை [15&nbsp;கி.மீ.]
* சென்னை புறவழிச் சாலை [20&nbsp;கி.மீ.]
* வெளி வட்டச் சாலை (ORR) [62&nbsp;கி.மீ.]
* கோயம்பேடு பேருந்து நிலையம் - சிறீபெரும்புதூர் [25&nbsp;கி.மீ.]

## சான்றுகோள்கள்

பகுப்பு:சென்னை போக்குவரத்து
சீயோன்

**சீயோன்** (*Zion*, ) உச்சரிப்பு: **சையோன்**) என்பது எருசலேம் எனும் இடத்தைக் குறிப்பது ஆகும். தற்கால அறிஞர்களின்படி, இச்சொல் முதலில்  ஏறக்குறைய கி.மு. 630–540 காலப்பகுதிக்குரிய 2 சாமுவேல் நூல் 5:7 இல் காணப்பட்டது. இது யெரூசலேமுக்கு அருகிலுள்ள குறிப்பிட்ட மலையாகிய சீயோன் மலையைக் குறிக்கப்பயன்படுகின்றது. இதில் தாவீது அரசரினால் வெற்றிகொள்ளப்பட்டு தாவீதின் நகர் அழைக்கப்பட்ட இடத்தில் *யெபூசைட்* கோட்டை அமைந்திருந்தது. *சீயோன்* எனும் சொல் கோட்டை அமைந்திருந்த யெரூசலேம் பகுதியை குறிக்கப்பட்டது. பின்னர் இது சாலமோனின் எருசலேம் கோவிலைக் குறிக்கும், பொதுவாக யெரூசலேம் நகரைக் குறிக்கும் ஆகுபெயராகியது.

*காபாலா* எனும் யூதப் படிப்பிணை சீயோன் பற்றிய மறைபொருளைக் குறிக்கும்போது, உண்மைப் பொருள் வெளிப்படும் முதலாம், இரண்டாம், மூன்றாம் யூத கோயில்களின் அதி பரிசுத்த இடம் அமைந்திருந்த இடத்திலிருந்து ஆன்மீக புள்ளியாக இருத்தல் என்கின்றது.

## இவற்றையும் பார்க்க
* மீக்கா (நூல்)
* புதிய எருசலேம்

## உசாத்துணை

பகுப்பு:சீயோனிசம்
செங்காயபன்

செங்காயபன் என்பவர் சங்ககாலச் சமணத் துறவி. புகழூர்க் கல்வெட்டு இவரைத் தா அமணன் யாற்றூர் செங்காயபன் எனக் குறிப்பிடுகிறது. கி.பி. முதல் நூற்றாண்டில் வாழ்ந்தவர். கருவூர் மாவட்டம் சர்க்கரை ஆலை உள்ள புகழூரை அடுத்துள்ள வேலாயுதம்பாளையம் என்னும் ஊரில் ஆறுநாட்டான்மலை என்னும் குன்று ஒன்று உள்ளது. அதன் உச்சியில் முருகன் கோயில் ஒன்று உள்ளது, மாறையாலான அந்தக் குன்றின் இடைப் பகுதியில் வடபுறமும், தென்புறமும் அகன்ற குகைகள் உள்ளன. அந்தக் குகைகளில் சமண முனிவர்கள் பலர் தங்கித் தவம் செய்துவந்தனர். அவர்களின் தலைவர் இந்த யாற்றூர் செங்காயபன். இந்தக் குன்றை அடுத்து வடபுறம் சுமார் 500 மீட்டர் தொலைவில் காவிரி ஆறு ஓடுகிறது. அங்கு அதன் வடகரையில் நன்செய்ப்புகழூர், புன்செய்ப்பகழூர் என்னும் ஊர்கள் உள்ளன. இது பண்டைக் காலத்தில் அடிக்கடி ஆற்று வெள்ளம் புகுந்த ஊர் என்பதால் புகலூர் என வழங்கப்பட்டுப் பின்னர் புகழூர் என எழுதப்பட்டுவருகிறது. இந்த ஊர்களுக்குப் புகழூர் என்னும் பெயர் தோன்றுவதற்கு முன்னர் ஆற்றூர் என்னும் பெயர் இருந்திருக்க வேண்டும் என்பதை யாற்றூர் (ஆற்றூர்) செங்காயபன் என்னும் கல்வெட்டுக் குறிப்பால் அறியமுடிகிறது. 

சமணத் துறவியர் இரு வகையினர். ஒரு சாரார் ஆடை உடுத்தாமல் வானத்தையே ஆடையாகக் கொள்வர். இந்தச் செங்காயபன் இப்படுப்பட்ட துறவி. இவனது பெயரில் உள்ள ‘அமணன்’ (அம்மணன்) என்னும் சொல்லால் இதனை அறியலாம். ‘தா’ என்னும் சொல் குற்றம் என்னும் பொருளைத் தரும். இவன் குற்றத்தை அம்மணமாக்கியவன் எனக் கொள்ளுதலும் ஒன்று. ‘செங்காயம்’ என்னும் சொல்லும் தூய-உடம்பு என்னும் பொருளைத் தருவதை நாம் எண்ணிப்பார்க்க வேண்டும்.

பகுப்பு:சமணம்
கோ ஆதன் செல்லிரும்பொறை

**கோ ஆதன் செல்லிரும்பொறை** புகழூர்க்கல்வெட்டில் குறிக்கப்படும் ஒரு நபர். சங்ககால நூல் பதிற்றுப்பத்து சேர மன்னன் செல்வக் கடுங்கோ வாழியாதன் என்னும் சேர மன்னனைக் குறிப்பிடுகிறது. இவனது மகன் பெருஞ்சேரல் இரும்பொறை என்றும், பேரன் இளஞ்சேரல் இரும்பொறை என்றும் அந்த நூல் குறிப்பிடுகிறது. இந்தக் கல்வெட்டு கோ ஆதன் செல்லிரும்பொறை மகன் பெருங்கடுங்கோ என்றும், இப் பெருங்கடுங்கோ மகன் இளங்கடுங்கோ என்றும் குறிப்பிடுகிறது. எனவே 'செல்', 'செல்வம்' என்னும் சொல் ஒப்புமையைக் கொண்டு செல்வக் கடுங்கோ வாழியாதனும், கோ ஆதன் செல்லிரும்பொறையும் ஒருவர் எனக் கொள்ள இயலவில்லை.

கல்வெட்டு குறிப்பிடும் குறிப்பிடும் பெருங்கடுங்கோ, இளங்கடுங்கோ ஆகியோரைப் புலவர்கள் எனக் காண்கிறோம். இவர்கள் அரசர் புலவர்கள். கலித்தொகை நூல் ஏனைய சங்கப்பாடல்களை நோக்கக் காலத்தால் பிற்பட்டது. எனவே பெருங்கடுங்கோ மன்னனைப் பாலை பாடிய பெருங்கடுங்கோ எனக் கொண்டால் கல்வெட்டு காட்டும் அரசர்களின் காலம் பதிற்றுப்பத்து காட்டும் அரசர்களின் காலத்திற்குப் பிற்பட்டது எனக் கொள்வது பொருத்தமானது.

பகுப்பு:சங்ககாலச் சேரர்
கருந்திட்டைக்குடி

**கருந்திட்டைக்குடி**, தமிழ்நாட்டின் தஞ்சாவூர் மாவட்டத்தில் அமைந்துள்ள ஊராகும். முற்காலத்தில் கருந்திட்டைக்குடி என்ற பெயரால் அழைக்கப்பட்டது. தற்போது, **கரந்தட்டாங்குடி** என்றும் சுருக்கமாக **கரந்தை** என்றும் அழைக்கப்படுகிறது.

## சமணக்கோயில்
கரந்தட்டாங்குடியில் புகழ் பெற்ற சமண ஆலயம் உள்ளது. இப்பகுதியில் சமணர்கள் வாழ்கின்றனர். கரந்தை ஆதீஸ்வரசுவாமி ஜினாலயம் எனும் கோயிலுள்ள மூலவர் சுமார் 600 ஆண்டுகள் பழமை வாய்ந்ததாகலாம் என்று  கருதப்படுகிறது. 

கும்பகோணம் சந்திரப்பிரப பகவான் ஜினாலயம் சோழ நாட்டில் உள்ள ஜினாலயங்களில் ஒன்றாகும். கரந்தட்டாங்குடி, மன்னார்குடி, தீபங்குடி ஆகிய தலங்களில் சமணர் கோயில்கள் உள்ளன.

## கரந்தட்டாங்குடி சப்தஸ்தானம்
கரந்தட்டாங்குடி சப்தஸ்தானம் என்பது கரந்தட்டாங்குடி, வெண்ணாற்றங்கரை, திட்டை, கூடலூர், கடகடப்பை, மாரியம்மன்கோயில், பூமாலை ஆகிய கோயில்களை உள்ளடக்கியதாகும். கரந்தட்டாங்குடி வசிஷ்டேஸ்வரர் கோயிலிலிருந்து புறப்படும் கண்ணாடிப் பல்லக்கு, மிகவும் விமரிசையாக அலங்கரிக்கப்பட்டு, பிற பல்லக்குகளுடன் இணைந்து, அனைத்து சப்தஸ்தானங்களுக்கும் சென்று பின்னர் இறுதியில் கரந்தட்டாங்குடியை வந்தடையும். பல ஆண்டுகளாக நடைபெற்றுவந்த கரந்தட்டாங்குடி சப்தஸ்தானம் சில ஆண்டுகளாக நடைபெறவில்லை.

## கல்வி
இவ்வூரில் பிறந்து வளர்ந்த தமிழவேள் உமாமகேசுவரனார், இவ்வூரிலேயே கரந்தைத் தமிழ்க்கல்லூரியை நிறுவி தமிழ்த் தொண்டாற்றினார். கரந்தைத் தமிழ்க் கல்லூரி ஆயிரக்கணக்கான நூல்களைக் கொண்டு விளங்குகிறது.

## பிரபலங்கள்
தமிழவேள் உமாமகேசுவரனார், 
கரந்தை தர்மாம்பாள்

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
சங்ககால அரசன்-புலவர்

சங்ககாலத்தில் அரசர்களாக விளங்கிப் பாடல்கள் பாடிய புலவர்களை அரசர் புலவர்கள் எனக் குறிப்பிடுகிறோம்.
;சேரர்
# சேரமான் எந்தை
# சேரமான் இளங்குட்டுவன்
# சேரமான் கணைக்கால் இரும்பொறை
# சேரமான் கோட்டம்பலத்துத் துஞ்சிய மாக்கோதை
# பாலை பாடிய பெருங்கடுங்கோ
# மருதம் பாடிய இளங்கடுங்கோ
;சோழர்
# சோழன் குளமுற்றத்துத் துஞ்சிய கிள்ளிவளவன்
# சோழன் நலங்கிள்ளி
# சோழன் நல்லுருத்திரன்
;பாண்டியர்
# இளம் பெருவழுதி
# பாண்டியன் ஆரியப்படைகடந்த நெடுஞ்செழியன்
# பாண்டியன் தலையாலங்கானத்துச் செருவென்ற நெடுஞ்செழியன்
# பாண்டியன் பன்னாடு தந்தான்
# பாண்டியன் மாறன் வழுதி

பகுப்பு:சங்கப் புலவர்கள்
இந்திய வம்சாவளித் தமிழர்கள்

**இந்திய வம்சாவளித் தமிழர்கள்** என்போர் வரலாற்று ரீதியாக இந்தியாவில் இருந்து இலங்கையில் குடியேறிய தமிழர்களை குறிக்கும். "இந்திய வம்சாவளித் தமிழர்" என்றால் மலையகத் தமிழர் என்று கருதும் நிலை வரலாற்று அடிப்படையில் தவறானதாகும். மலையகத் தமிழர் 19ஆம் நூற்றாண்டளவில் பிரித்தானியரின் ஆட்சியின் போது இந்தியாவில் இருந்து பெருந்தோட்டப் பயிர்ச்செய்கைக்காக அழைத்துவரப்பட்டவர்கள் என்பதனால் அவர்களும் "இந்திய வம்சாவளித் தமிழர்" எனும் பகுப்புக்குள் உள்ளடங்குகின்றனர். என்றாலும், அதற்கு மிக முற்பட்ட காலமான போர்த்துக்கீசரின் வருகைக்கு முன்பிருந்தே இலங்கையில் வந்து குடியேறிய இந்திய வம்சாவளித் தமிழர் என்போரின் வரலாறு மிக நீண்டதாகும். இம்மக்களின் பெரும்பாலானோர் தேயிலைத் தோட்டங்களில் பணி செய்வதால், இம்மக்களைத் *தோட்டக்காட்டான்* என்றும் அழைப்பார்கள்.

## மேற்கோள்கள்

## வெளி இணைப்புகள்
*இந்தியா, மலையகத் தமிழர், தமிழக அரசியல்: சில குறிப்புகள்

பகுப்பு:இலங்கைத் தமிழர்
பகுப்பு:மலையகத் தமிழர்
தேசிய நெடுஞ்சாலை 45எ (இந்தியா)

**தேசிய நெடுஞ்சாலை 45A** அல்லது **தே. நெ. 45A** இந்தியாவிலுள்ள ஓர் தேசிய நெடுஞ்சாலை ஆகும். இது  விழுப்புரத்திலிருந்து கிழக்காக சென்று புதுச்சேரி அடைந்து அங்கிருந்து வங்காள விரிகுடா கடலோரமாக தெற்கில் நாகப்பட்டினம் சென்று அங்கு தே.நெ.67 உடன் இணைகிறது. இச்சாலையின் நீளம்   ஆகும்.

## வழித்தடம்
விழுப்புரம், வளவனூர், கண்டமங்கலம், புதுச்சேரி, அரியாங்குப்பம், கடலூர், ஆலப்பாக்கம், பரங்கிப்பேட்டை, சிதம்பரம், சீர்காழி, தரங்கம்பாடி, காரைக்கால் மற்றும் நாகப்பட்டினம்.

## சான்றுகள்

பகுப்பு:இந்திய தேசிய நெடுஞ்சாலைகள்
மீத்தோடிரெக்சேட்டு

**மீத்தோடிரெக்சேட்டு** (Methotrexate) [குறுக்கம்: **MTX**; பழைய பெயர்: அமிதோப்டெரின் (amethopterin)], வளர்சிதைமாற்றத் தடுப்பியும், ஃபோலிக் அமிலத்தடுப்பி மருந்துமாகும். இது புற்றுநோய், தன்னெதிர்ப்பு நோய்கள், கருக்குழாய் கருவளர்ச்சி (ectopic pregnancy), மருத்துவ கருக்கலைப்பு ஆகியவற்றில் சிகிச்சைக்காக உபயோகப்படுத்தப்படுகிறது. 1950 - ஆம் ஆண்டுகளிலிருந்து மிகவும் நஞ்சார்ந்த ஃபோலிக் அமிலத்தடுப்பியான அமினோப்டெரின் மருந்திற்கு பதிலாக மீத்தோடிரெக்சேட்டு பயன்படுத்தப்படுகிறது. மீத்தோடிரெக்சேட்டு, ஃபோலிக் அமில வளர்சிதைமாற்றத்தைத் தடுப்பதன் மூலம் செயல்படுகிறது. இம்மருந்து இந்திய உயிர்வேதியியலாளரான சுப்பாராவ் என்பவரால் அமெரிக்காவில் உருவாக்கப்பட்டது. 

## மேற்கோள்கள்


## வெளியிணைப்புகள்
* National Rheumatoid Arthritis Society (NRAS)  article on Methotrexate
* Chembank  entry on methotrexate
* Methotrexate general article from NIH
* Methotrexate Injection MedlinePlus article from NIH
* Patient Education - Methotrexate from American College of Rheumatology
* U.S. National Library of Medicine: Drug Information Portal - Methotrexate

பகுப்பு:மருந்துகள்
தென் பசிபிக் பல்கலைக்கழகம்

**தென் பசிபிக் பல்கலைக்கழகம்** (*University of the South Pacific*, **USP**) என்பது ஓசியானியாவின் பல நாடுகளில் வளாகங்களைக் கொண்டுள்ள ஒரு ஆய்வு சார் பொதுப் பல்கலைக்கழகம் ஆகும். இது பசிபிக் கலாசாரம், மற்றும் சுற்றுச்சூழல் ஆகியவற்றுக்கான பன்னாட்டு ஆய்வு மையம் ஆகும். இப்பல்கலைக்கழகத்தின் கல்வித் திட்டம் உலக அளவில் ஆங்கீகரிக்கப்பட்டதாகும். இங்கு பசிபிக் நாடுகளில் இருந்து மட்டுமல்லாமல் பல உலக நாடுகளில் இருந்தும் மாணவர்கள் கல்வி பயிலுகின்றனர். 1968 ஆம் ஆண்டில் ஆரம்பிக்கப்பட்ட இப்பல்கலைக்கழகம் பொதுநலவாயத்தின் கல்வித்திட்டத்துக்கமைய தனது கல்வியை வழங்குகின்றது. ஆத்திரேலியா, நியூசிலாந்துக்கு வெளியே உலக நாடுகளால் அங்கீகரிக்கப்பட்ட ஒரேயொரு ஓசியானியாப் பிராந்தியப் பல்கலைக்கழகம் இதுவாதும். இது ஓசியானாவின் குக் தீவுகள், பிஜி, கிரிபட்டி, மார்சல் தீவுகள், நவூரு, நியுவே, சமோவா, சொலமன் தீவுகள், டோக்கெலாவ், தொங்கா, துவாலு, வனுவாட்டு ஆகிய 12 நாட்டு அரசுகளுக்குச் சொந்தமானது. இதன் தலைமை வளாகம் பிஜி நாட்டில் அமைந்துள்ளது.

## குறிப்புகள்

## வெளி இணைப்புகள்
*அதிகாரபூர்வ இணையத்தளம் 

பகுப்பு:பிஜி பல்கலைக்கழகங்கள்
பகுப்பு:ஓசியானியா
பகுப்பு:நவூரு
பகுப்பு:நியுவே
பகுப்பு:சமோவா
பகுப்பு:சொலமன் தீவுகள்
அரியணை

240px|தந்த வேலைப்பாடு கொண்ட இரசிய நாட்டு ''''''|thumb|right
**அரியணை** என்பது அரசன் அவைக்களத்தில் அமரும் இருக்கை. அரி என்னும் சொல் சிங்கத்தைக் குறிக்கும். அணை என்பது அமரும் இருக்கை. அமரும் இருக்கையைச் சிங்கம் தாங்குவது போலச் செய்யப்பட்டிருக்கும் இருக்கை. இக்காலத்தில் நாற்காலியில் சிங்க முகம் கொண்ட கைப்பிடி இருப்பது போல் செய்யப்பட்டிருக்கும் இருக்கையையும் அரியணை என்கிறோம். 
* அரிமான் ஏந்திய முறை முதல் கட்டிலில் சேரன் செங்குட்டுவன் வீற்றிருந்தான்.
* திருமாவளவன் அரிமா சுமந்த அமளி மேலான் எனக் குறிப்பிடப்படிகிறான்.
* இராமன் முடி சூட்டிக்கொண்டபோது அரியணையை அனுமன் தாங்கிக்கொண்டிருந்தான் எனக் கம்பராமாயணம் குறிப்பிடுகிறது.
;அரசி
:அரசன் அரியணையில் வீற்றிருக்கும்போது அரசியும் அவன் அருகில் வேறொரு இருக்கையில் அமர்ந்திருப்பது வழக்கம்.
;காண்க
* பாண்டில்
## அடிக்குறிப்பு

பகுப்பு:தளபாடங்கள்
தேசிய நெடுஞ்சாலை 45பி (இந்தியா)

**தேசிய நெடுஞ்சாலை 45B** அல்லது **தே.நெ. 45B** இந்தியாவிலுள்ள ஓர் தேசிய நெடுஞ்சாலை ஆகும். இது திருச்சியில் தே.நெ. 45யிலிருந்து கிளம்பி தெற்கில் சென்று துறைமுக நகரமான தூத்துக்குடியை அடைந்து அங்கு தே.நெ. 7Aவைச் சந்திக்கிறது. திருச்சிக்கும் மதுரைக்கும் இடையே உள்ள   தொலைவிற்கு நான்குவழிப் பாதையாக விரிவுபடுத்தப்பட்டு மே 2010 இல் இத்திட்டம் நிறைவு செய்யப்பட்டது. மீதம்  தொலைவிற்கான மதுரையிலிருந்து தூத்துக்குடி வரையிலான சாலையும் விரிவுபடுத்தப்பட்டுள்ளது. திருச்சியிலிருந்து தூத்துக்குடிக்கு இந்த நெடுஞ்சாலையின் மொத்தத் தொலைவு  ஆகும்.

## வழித்தடம்
திருச்சி, விராலிமலை, துவரங்குறிச்சி, நத்தம், மதுரை, காரியாபட்டி, அருப்புக்கோட்டை, பந்தல்குடி, கோட்டூர், எட்டையாபுரம், எப்போதும் வென்றான், குறுக்குச்சாலை மற்றும் தூத்துக்குடி.

## மேற்கோள்கள்

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 47பி (இந்தியா)

**தேசிய நெடுஞ்சாலை 47பி** (தே.நெ. 47B) முழுதும் தமிழ்நாட்டிற்குள்ளேயே அமைந்துள்ள ஓர் குறு தேசிய நெடுஞ்சாலை ஆகும்.  இந்த  நீளமுள்ள நெடுஞ்சாலை  நாகர்கோவிலையும் தே.நெ. 7இல் அமைந்துள்ள காவல்கிணற்றையும் இணைக்கிறது.

## மேற்கோள்கள்

பகுப்பு:இந்திய தேசிய நெடுஞ்சாலைகள்
இந்திரா சிவசைலம் அறக்கட்டளை விருது

கருநாடக இசை வல்லுநர் ஒருவரை, ஆண்டுதோறும் தெரிவுசெய்து அவருக்கு **இந்திரா சிவசைலம்  அறக்கட்டளை விருது** எனும் விருதினை இந்திரா சிவசைலம் அறக்கட்டளை அமைப்பு வழங்கிச் சிறப்பிக்கிறது. சென்னை மியூசிக் அகாதெமியுடன் இணைந்து நடத்தப்படும் ஒரு விழாவினில் இந்த விருது வழங்கப்படுகிறது. தெரிவு செய்யப்பட்ட அந்த இசைக் கலைஞரின் இசை நிகழ்ச்சியும் அன்றைய விழாவினில் நடைபெறும் வழக்கம் உள்ளது.

## இந்திரா சிவசைலம் அறக்கட்டளை விருது பெற்ற இசைக்கலைஞர்களின் பட்டியல்
2010 ஆம் ஆண்டு முதல் 2013 ஆம் ஆண்டு வரை இவ்விருதினைப் பெற்ற இசைக்கலைஞர்களின் பட்டியல் இங்கு தரப்பட்டுள்ளது.

## மேற்கோள்கள்

## உசாத்துணை
*Indira Sivasailam Endowment Concert and Medal 

## வெளியிணைப்பு
* விருது வழங்கும் நிகழ்ச்சிகளின் ஒளிப்படங்கள்
* இந்திரா சிவசைலம் அறக்கட்டளையின் அலுவல்முறை இணையதளம்.

பகுப்பு:இசை விருதுகள்
பகுப்பு:இந்திய விருதுகள்
எம். எஸ். ரகுநாதன்

**எம். எஸ். ரகுநாதன்**, இந்தியக் கணித மேதைகளில் ஒருவர். ஆந்திரப் பிரதேசத்தில் 1941-ல் பிறந்த இவர் தனது மாமாவின் வீட்டில் வளர்ந்தார். இந்தியாவில் டாடா பண்டமென்டல் ரிசர்ச் இன்ஸ்ட்டியூட்டில் பேராசிரியர் பதவி வகிப்பவர். இவர் தன் 19 வது வயதில், இந்த நிறுவனத்தில் சேர்ந்தார். இவரின் முழுப்பெயர் ’மாடபூசி சந்தானம் ரகுநாதன்’ என்பதாகும். இவர் தந்தை, சென்னையில் மரக்கடை வணிகம் செய்தவர். மயிலை பி.எஸ்.மேனிலைப் பள்ளியில் படித்த இவர், விவேகானந்தா கல்லூரியில் பி.ஏ (ஹானர்ஸ்) பட்டப்படிப்பு முடித்தார். பின்பு டாடா ஆய்வகத்தில் சேர்ந்து முனைவர் (பி.எச்.டி.,) பட்டத்தையும் பெற்றார்.

கணிதத்தில் சிறந்த ஆய்வுகளை மேற்கொண்ட இவர், சாந்தி சுவரூப் பட்நாகர் விருது, ராமானுஜம் பதக்கம், பத்மபூஷண் விருது ஆகியவற்றைப் பெற்றார். அறிவியல் அறிஞர்களாக மதிக்கப்பட்டு, உலக சமுதாயத்தால் ஏற்கப்பட்டு, அவர்கள் கையொப்பம் பதித்த ஆவணம் இலண்டனில் உள்ள ராயல் சொசைட்டியில் உள்ளது. பிரபல அறிவியலாளர் ஐசக் நியூட்டன் இதில் கையொப்பமிட்டிருக்கிறார். அதில் சமீபத்தில் கையொப்பமிட்ட பேராசிரியர் எம்.எஸ்.ரகுநாதன் ஆவார். வரலாற்றுப்புகழ் மிக்க கணித மேதை சிறீநிவாச ராமானுஜம், சி.எஸ். சேஷாத்ரி, எம்.எஸ். நரசிம்மன்  என இந்திய கணித இயல் துறையின் பெருமையைக் கட்டிக்காத்த பெருமகன்களின் வரிசையில் இவர் இடம் பெற்றுள்ளார்.

## ஆதாரம்
*   கணித துறையில் கவுரவம் தந்த பேராசிரியர்

பகுப்பு:கணிதவியலாளர்கள்
பகுப்பு:1941 பிறப்புகள்
பகுப்பு:வாழும் மக்கள்
பகுப்பு:அனந்தபூர் மாவட்ட மக்கள்
பகுப்பு:பத்மசிறீ விருது பெற்ற அறிவியலாளர்கள்
தேசிய நெடுஞ்சாலை 66 (இந்தியா)

**தேசிய நெடுஞ்சாலை 66** இந்தியாவில் புதுச்சேரியை பெங்களூருடன் இணைக்கும் ஓர் தேசிய நெடுஞ்சாலை ஆகும். இது புதுச்சேரியிலுள்ள இந்திரா காந்தி சதுக்கத்திலிருந்து துவங்கி, வடமேற்கே திண்டிவனம் வரை சென்று பின்னர் மேற்கில் திருவண்ணாமலை வழியாக ஊத்தங்கரை வரைச் செல்கிறது. இங்கிருந்து தே. நெ. 46இல் அமைந்துள்ள கிருட்டிணகிரியில் இணைகிறது. இந்த சந்திப்பிலிருந்து  தொலைவிலுள்ள நே.நெ. 7இலிருந்து தே.நெ. 46 துவங்குகிறது. தேசிய நெடுஞ்சாலை 66இன் மொத்த தொலைவு   ஆகும்.

## வழித்தடம்
புதுச்சேரி - திருச்சிற்றம்பலம் - கிளியனூர் - திண்டிவனம் - வல்லம் - செஞ்சி - பென்னாத்தூர் - திருவண்ணாமலை - பாச்சல் - செங்கம் - சிங்காரப்பேட்டை - ஊத்தங்கரை - சாமல்பட்டி - மத்தூர் - கன்னடஹள்ளி - கிருட்டிணகிரி.

## சாலை மேம்பாடு
புதுச்சேரிக்கும்  திண்டிவனத்திற்கும் இடையே  தொலைவுள்ள சாலை நான்குவழிப் பாதையாக மேதாசு-என்சிசி கூட்டிணைவு கட்டமைத்துள்ளது.

## சான்றுகோள்கள்

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 68 (இந்தியா)

**தேசிய நெடுஞ்சாலை 68** (*NH 68*)  முழுமையும் தமிழ்நாட்டிற்குள் அமைந்துள்ள ஓர்  தேசிய நெடுஞ்சாலை ஆகும். இது  உளுந்தூர்பேட்டை க்கும் சேலத்திற்கும் இடையே  தொலைவிற்கு கட்டமைக்கப்பட்டுள்ளது. இது  தே.நெ ஏழுடனும்  தே.நெ நாற்பத்தேழுடனும் சேலத்தில்  இணைகிறது. அதேபோன்று தே.நெ.68  தே.நெ 45 மற்றும்  மாநில நெடுஞ்சாலை 69 உடன் உளுந்தூர்பேட்டையில் சந்திக்கிறது.   இருவழிப்பாதையாக இரு கட்டங்களில் ரிலையன்சு இன்ப்ரா மற்றும் மேதாசினால்  கட்டமைக்கப்பட்டது.

## போக்குவரத்து
தேசிய நெடுஞ்சாலை 68 சேலத்தையும் மறைமுகமாக கோவை, ஈரோடு மற்றும் திருப்பூரையும் சென்னையுடன் இணைக்கும் வழித்தடமாக உள்ளது.

## வழித்தடம்
உளுந்தூர்பேட்டை, எளவனசூர், தியாகதுர்கம், கள்ளக்குறிச்சி, சின்னசேலம், தலைவாசல், காட்டுக்கோட்டை, ஆத்தூர், பெத்தநாயக்கன்பாளையம், வாழப்பாடி & சேலம்

## சான்றுகோள்கள்

பகுப்பு:இந்திய தேசிய நெடுஞ்சாலைகள்
சுண்ணாம்புத் தொழில் (தமிழர் தொழிற்கலை)

thumb|இலங்கையில் பயன்படுத்தப்படும் பாரம்பரிய சுண்ணாம்புச் சூளையின் கட்டுமானம்

தமிழர் தாயகப் பகுதிகளில் சுண்ணாம்பு மிகுந்து கிடைப்பதால் நீண்டகாலமாக **தமிழர்கள் சுண்ணாம்புத் தொழிலில்களில்** ஈடுபட்டு வருகிறார்கள்.  சுண்ணாம்பு உறுதியான கட்டிடங்களைக் கட்ட (சுண்ணாம்புச் சாந்து), வெள்ளைப் பூச்சடிக்க, மண்ணில் அமிலத்தன்மையைக் குறைக்க, உரமாக, கல்சியம் ஐதரொசைட் தயாரிக்க, வெளிற்றும் தூள் தயாரிக்க எனப் பலப் பயன்பாடுகளைக் கொண்டது.  யாழ்ப்பாணப் பகுதியில் சுண்ணாம்பைப் பயன்படுத்தி கட்டிடங்கள் கட்டப்பட்டுகின்றன.

## சுண்ணம்புச் சூளை அமைப்புகளும் நடைபெறும் தாக்கங்களும்
கல்சியம் காபனேற்று மூலங்களான சிப்பி, சுண்ணம்புக் கல் முதலானவற்றிலிருந்து  சுட்டசுண்ணாம்பை பெறுவதற்கு சூளைகள் பயன்படுத்தப்படுகின்றன.
இங்கு நடைபெறும் வேதியியல் தாக்கம்

:CaCO3 + வெப்பம் → CaO + CO2

இந்த தாக்கம் சிறப்பாக நடைபெறும் வெப்பநிலை  900&nbsp;°C (1650&nbsp;°F; இல் பெறப்படும் CO2 இன் பகுதி அமுக்கம் 1 வளிமாண்டலமாகவும் வெப்பநிலை 1000&nbsp;°C (1800&nbsp;°F; இல் பெறப்படும் CO2 இன் பகுதி அமுக்கம் 3.8 வளிமண்டலமாகவும்) இருக்கும். இதுவிரைவான சுண்ணம்பை பெறும் வெப்பநிலைகளாகும் இந்தியா,இலங்கை போன்ற நாடுகளில் பாரம்பரிய சுண்ணாம்புச் சூளைகள் பயன்படுத்தப்படுகின்றன. மேற்கு நாடுகளில் புதிய சூளை அமைப்புகள் காணப்படுகின்றன.
thumb|350px|அமெரிக்க நவீன சுழல் சுண்ணாம்புச் சூளை

## மேற்கோள்கள்


## வெளி இணைப்புகள்
* அழிந்து வரும் சுண்ணாம்பு தொழில்
* வாழைக்கு சுண்ணாம்பு உரமிடும் ஈரோடு விவசாயிகள் (படம்)

பகுப்பு:தமிழர் தொழில்நுட்பம்
பாண்டில்

**பாண்டில்** என்னும் சொல் வெண்ணிறத்தைக் குறிக்கும்.  வெண்ணிற மூடாக்கு வண்டி, வெண்ணிற விரிப்புள்ள கட்டில், வெண்ணிறமுள்ள சங்கு, வெண்ணிறத் தோலால் போர்த்தப்பட்ட யாழ்ப்பெட்டி, மகளிர் இடுப்பில் அணிந்துகொள்ளும் வெண்ணிற ஒட்டியாணம், வெள்ளி-விளக்கு முதலான பொருள்களை உணர்த்தும். பாண்டில் என்னும் பெயர் கொண்ட ஓர் அரசனும் இருந்தான். 
;வெண்ணிற மூடாக்கு வண்டி
*பாண்டில் என்பது குதிரைவண்டி. இதனை நல்லியக்கோடன் பாணர்க்கும்  செல்வக் கடுங்கோ வாழியாதனும்,  இளஞ்சேரல் இரும்பொறையும்  புலவர்க்கும் வழங்கினர்.
*போரில் பயன்படுத்தப்படும் வண்டி. 
*மகளிர் ஏறிச் செல்லும் வண்டி. இளம்பாண்டில் தேர் ஊர – கலித்தொகை 109-4
;வண்டி வேறுபாடுகள்
:வையம் என்பது மாட்டுவண்டி. பாண்டில் என்பது குதிரை பூட்டிய வெள்ளை-வண்டி. தேர் என்பது மணியோசையுடன் செல்லும் வண்டி. 
;வெண்ணிற விரிப்புள்ள கட்டில்
*அரசன் அந்தப்புரத்தில் அரசியொடு உறங்கும் கட்டில் 
*அரசனின் முரசு வைக்கும் (வெண்ணிறக்) கட்டில் 
;வெண்ணிறமுள்ள சங்கு
:ஒலி பெருக்கியாக ஊதப்படும் சங்கு. பகர் குரல் பாண்டில் அகவுநர் - பரிபாடல் 15-42
;வெண்ணிறத் தோல் போர்த்திய யாழ்ப்பெட்டி
:யாழை மூடி வைக்கும் பெட்டி  வண்ணிறத் தோல்பெட்டி. 
;மகளிர் இடுப்பில் அணியும் வெண்ணிற ஒட்டியாணம்
:பாண்டில் என்பது மகளிர் வயிற்றுக்குக் கீழ் இடையில் அணியும் பொன்னணி. (ஒட்டியாணம்)    
;வெள்ளி விளக்கு
:பாண்டில் என்பது ஒருவகை விளக்கு. 
## [[பாண்டில் அரசன்]]
:பாண்டில் என்பவன் அரிசில் என்னும் ஊரின் அரசன். இவனை ‘இசைவெங்கிள்ளி’ என்னும் சோழன் வென்றான். 

## அடிக்குறிப்பு

பகுப்பு:சொல்விளக்கம்
பாண்டில் அரசன்

பாண்டில் என்பவன் அரிசில் என்னும் ஊரின் அரசன். இவனை ‘இசைவெங்கிள்ளி’ என்னும் சோழன் வென்றான். 
பாண்டில் என்னும் அரசனுக்கும், இசைவெங்கிள்ளி என்னும் சோழனுக்கும் இடையே, அரிசில் ஆறு பாயும் அம்பர் என்னும் ஊரில் போர் நிகழ்ந்தது. போரில் கிள்ளி வெற்றி பெற்றான். 
## அடிக்குறிப்பு

பகுப்பு:பாண்டிய அரசர்கள்
நல்லியக்கோடன்

**நல்லியக்கோடன்** கடையெழு வள்ளல்களுக்குப் பின்னர் வாழ்ந்த வள்ளல்களில் ஒருவன். ஓய்மான் நாட்டு அரசன். ஓவியர் குடிமக்களின் தலைவன். இவனது தலைநகர் நன்மாவிலங்கை. எயிற்பட்டினம், கிடங்கில் முதலிய ஊர்கள் இவனுக்கு உரியன. இடைக்கழிநாட்டு நல்லூர் நத்தத்தனார் என்னும் புலவர் ஏழு நரம்பு கொண்ட யாழை மீட்டிப் பாடும் சிறுபாண் என்னும் இசைவாணர்களை இவனிடம் சென்று பரிசில் பெறுமாறு ஆற்றுப்படுத்துகிறார். அப்போது அவனிடம் முன்பு தான் பெற்ற பரிசில்களையும், அவனது பண்புகளையும், அவனை நடந்துகொள்ளும் பாங்கையும் குறிப்பிடுகிறார்.
*இவன் நாடு உயர்ந்த மலைகளைக் கொண்டது.
*இவனது அரண்மனை வாயில் மலை கண் விழித்தது போன்றது. கடவுள் மால்வரை கண் விடுத்து அன்ன அடையா வாயில்  பொருநர், புலவர், அந்தணர் ஆகியோர் இதில் தடையின்றி புகுந்து செல்லலாம்.
*இவன் முன்பு பாடிய புலவர் நத்தத்தனார்க்கு யானை, தேர் முதலான பரிசில்களை வழங்கினான். சிறுகண் யானையொடு பெருந்தேர் நல்கி 
## பண்புகள்

*செய்ந்நன்றி அறிபவன்
*சிற்றினம் சேராதவன்
*இன்முகம் காட்டுபவன்
*இனிய செயல் புரிபவன்
*அஞ்சிய பகைவர்களை அரவணைப்பவன்
*சினம் வெஞ்சினமாக மாறாதவன்
*வீரர்களை மட்டுமே எதிர்த்துப் போர் புரிபவன்
*தன் படை சோரும்போது முன்னின்று தாங்குபவன்
*அரிவையர் முன் அறிவு மடையனாகி விடுவான்
*அறிஞர் முன் அறிவுத்திறம் காட்டுவான்
*வரிசை அறிந்து வழங்குவான்
*வரையறை இல்லாமல் வழங்குவான்
*முதியோரை அரவணைப்பான்
*இளையோருக்கு மார்பைக் காட்டிப் போரிடுவான்
*ஏர் உழவர்க்கு நிழலாவான்
*தேர் உழவர்க்கு வேலைக் காட்டுவான்

## பேணும் முறை
*பாணரின் துன்பத்தைப் போக்குவான்
*செந்நிற ஆடை போர்த்துவான்
*ஏறிச் செல்லக் குதிரை நல்குவான்.
*பரிசுகளை ஏற்றிச் செல்லத் திறந்த குதிரைவண்டிகள் நல்குவான்.
*சென்ற அன்றே வழங்குவான்
## [[புறத்திணை நன்னாகனார்]] பாடல்
பாரியின் பனிச்சுனை நீர் இனிப்பது போல் கொடை வழங்கினான். 

## அடிக்குறிப்பு

பகுப்பு:சங்ககால ஓவியர்
பகுப்பு:தமிழ்நாட்டில் வாழ்ந்த வள்ளல்கள்
முத்தெடுத்தல் (தமிழர் தொழிற்கலை)

**[[முத்துக் குளித்தல்|முத்தெடுத்தல்]]** என்பது நீண்ட காலமாக தமிழர்கள் செய்துவரும் தொழில்களில் ஒன்றாகும். மூச்சடக்கி முத்தெடுத்தல் அல்லது முத்துக் குளித்தல் என்பது இடர்கள் நிறைந்த ஒரு கலையாகும். முத்திருக்கும் இடங்கள் பற்றியும், முத்துக்களின் வகைகள் பற்றியும், மூச்சடக்கி முத்தெடுத்தல் பற்றியும் விரிவான அறிவு தமிழர் மரபவழி அறிவில் உண்டும். இது தொடர்பாக தமிழ் இலக்கியங்களிலும் விரிவான பதிவுகள் காணப்படுகின்றன.

இந்தியாவில் தூத்துக்குடியிலும், இலங்கையில் சிலாபம் மற்றும் மன்னார் வளைகுடாப் பகுதிகளிலும் முத்தெடுத்தலில் ஈடுபடுவர்.

## முத்துக்குளித்துறையின் அழிவு
சூழலியல் மாசு அடைவதால் சிப்பிகளில் முத்துக்கள் வளர்வது மிகவும் பாதிப்படைந்துள்ளதாக ஆய்வாளர் உதயனப் பிள்ளை தெரிவிக்கிறார்.

## மேற்கோள்கள்


## வெளி இணைப்புகள்
* முத்துக்குளித்துறை 
* மரபுவழி தொழில்நுட்பம் - முத்துக்குளித்தல்

பகுப்பு:தமிழர் தொழில்நுட்பம்
பகுப்பு:தமிழர் மீன்பிடிப்புத் தொழில்நுட்பம்
சமவெளிப் பழங்குடிகள்

பிளெயின்சு இந்தியன்சு (ஆங்கிலம்: Plains Indians) என ஐரோப்பியரால் அடையாளப்படுத்தப்படும் **சமவெளிப் பழங்குடிகள்** வட அமெரிக்காவின் பெரு சமவெளிப் பகுதிகளில் வசித்து வந்த பழங்குடி மக்கள் ஆவர்.  சமவெளிப் பழங்குடிகள் எனப்படுவர்கள் தமக்கான மொழிகளையும், பண்பாட்டையும், வாழ்வியலையும் கொண்ட பல்வேறு குடிகளைச் சேர்ந்தவர்கள் ஆவர்.
இவர்கள் ஐரோப்பிய காலனித்துவ அரசுகளான கனடாவையும் ஐக்கிய அமெரிக்காவையும் எதிர்த்து நெடுங்காலம் நடத்திய, நடத்திவரும் எதிர்ப்புப் போராட்டங்களாலும், இவர்களின் பண்பாட்டு வாழ்வியல் தனித்துவங்களாலும் பரவலாக அறியப்படுகிறார்கள்.  வட அமெரிக்கப் பழங்குடிகள் என்றவுடன் இலக்கியத்திலும், ஓவியத்திலும் ஊடகங்களிலும் பெரும்பாலும் சித்தரிக்கப்படும் மக்கள் இந்த குடிகளைச் சார்ந்தவர்களே.

## இவற்றையும் பார்க்க
* அமெரிக்க காட்டெருதை சமவெளி பழங்குடிகள் பயன்படுத்திய வழிகள்

## மேற்கோள்கள்

பகுப்பு:வட அமெரிக்கப் பழங்குடிகள்
பகுப்பு:சமவெளிகள்
அமெரிக்க காட்டெருதை சமவெளி பழங்குடிகள் பயன்படுத்திய வழிகள்

சமவெளிப் பழங்குடிகள் மக்களின் வரலாற்றில், வாழ்வியலில், பொருளியலில், பண்பாட்டில், சமய நம்பிக்கைகளில் அமெரிக்கக் காட்டெருது முக்கிய இடத்தை வகிக்கிறது.  உணவு, உடை, உறையுள், ஆயுதங்கள், பண்டமாற்று என **பல்வேறு வழிகளில் அமெரிக்க காட்டெருதை சமவெளி பழங்குடிகள் பயன்படுத்தினர்.**

## வேட்டை
சமவெளிக் குடிகள் காட்டெருதுவை மிக நெடுங்காலமாக வேட்டையாடிப் பயன்படுத்தி வந்துள்ளார்கள்.  குதிரைகள் அறிமுகப்படுத்தப்பட முன்பு இந்தப் பெரிய விலங்குகளை பாறை விழிம்புகளுக்கு ஓடச் செய்து பாதாளத்தில் விளச் செய்து வேட்டையாடினர்.  சுற்றடைக்கப்பட்ட பகுதிகளுக்கு காட்டெருதுக்களை ஓட்டிவந்தும் வேட்டையாடினர்.

## உடல் உறுப்புகள் வாரியாகப் பயன்பாடுகள்
காட்டெருதுவின் ஒவ்வொரு உறுப்பும் பயன்படுத்தப்பட்டது.

### தோல்
* உடைகள் (சேட்டு, பட்டி, பனி மேல் அங்கி, மேலும் பல ...)
* காலணிகள்
* பைகள்
* ரிபி கூரை
* உறைகள்

### மயிர்
* தலைப்பாகை
* தலையணி
* கயிறு
* அணிகலன்கள்
* மருத்துவப் பந்து

### வால்
* சாட்டை
* அலங்காரப் பொருட்கள்

### குளம்பு & அடிகள்
* பசை
* கைக்கோடரி

### கொம்பு
* கிண்ணம்
* கரண்டி
* விளையாட்டுப் பொருட்கள்
* வில்லின் பகுதிகள்
* நெருப்புத் தாங்கிகள்

### இறைச்சி
* உணவாக
* Pemmican 
* Jerky

## பயன்பாடுகள்
### உணவு
காட்டெருதே பழங்குடிகளின் மிக முக்கிய உணவாக இருந்தது. இதன் இறைச்சி நெருப்பின் மீது வாட்டி உண்ணப்பட்டது.  இறைச்சியை கீற்றுக்களாக (strips) வெட்டி, சூரிய ஒளியில் உலர்த்தி, இடித்து, காட்டெருதின் சூடான கொழுப்போடும் சதைக்கனிகளோடு (berries) சேர்த்து  pemmican தயாரிக்கப்படும்.  உலர்த்தப்பட்ட இறைச்சி சூப்பாகவும் உண்ணப்படும்.

## மேற்கோள்கள்


பகுப்பு:வட அமெரிக்கப் பழங்குடிகள்
பூர்வீக சங்கீத உண்மை

**பூர்வீக சங்கீத உண்மை** என்னும் இந்நூலை, 1930 ஆம் ஆண்டு, புகழ் பெற்ற  நாதசுர மேதை மதுரை பொன்னுசாமிப் பிள்ளை எழுதினார். இசை வரலாற்றில் இந்நூல் மிகப்பெரிய சிந்தனைப் புரட்சியைத் தோற்றுவித்தது. ஆனால், தமிழிசை ஆய்வு வரலாற்றில், இவருக்கும், இந்நூலுக்கும் உரிய இடம் தரப்படாமல் மறைக்கப்பட்டது.

## நூற்சிறப்புகள்
*பெரும்பண்கள், கிளைப்பண்கள், சுர அமைப்புகள், இசை நுணுக்கங்கள் ஆகியன குறித்து மிகவும் நுணுக்கமாக ஆராய்ந்து, இயற்றப்பட்ட நூல் இதுவாகும்.
*இதில் தமிழிசை இலக்கண மரபு வழி நின்று, கர்நாடக இசையில் வழங்கிவரும் 72 மேளகர்த்தா இராகங்களைத் தர்க்கரீதியாக நிராகரித்து, அவற்றுள் 32 மேளகர்த்தாக்கள் மட்டுமே பெரும் பண்கள் என நிறுவ முனைந்தது.
*அகமதாபாத்தில் நடைபெற்ற அகில இந்திய இசை மாநாட்டுக்கு மைசூர் மன்னரின் உதவியோடு சென்று, அம்மாநாட்டில் கலந்து கொண்டார். இம்மாநாட்டில் இவர் கூறிய தாய் இராகம் 32 என்கிற கொள்கை விவாதிக்கப்பட்டு ஏற்றுக் கொள்ளப்பட்டது.

## நூலமைப்பு
இந்நூல் ஐந்து பகுதிகளைக் கொண்டிருந்தது.
# நூன் மரபு 
# கர்த்தா ராகத்தின் நிர்ணயம்
# மூர்ச்சை பிரசுதாரம்
# கர்த்தா இராகங்களும் அனுபவத்திலிருக்கிற ஜன்ய இராகங்களும் 
# இசை நுணுக்கம் என்னும் சுதிபேத ராக சூட்சுமம்

## நூற்பொருட்கள்
*பன்னிரு சுரங்கள் பற்றியும், பன்னிரு சுரங்களும் வான் மண்டலத்தில் நிலவும் பன்னிரு இராசிகளில் நிற்கும் முறையையும் விளக்குகின்றது.
*பண், பண்ணியல், திறம், திறத்திறம் அமையும் நிலைகளை விளக்குகிறது.
*பழந்தமிழ் மக்கள் 32 தாய் இராகங்களில் பாடி வந்துள்ள நிலையை எடுத்துரைக்கின்றது.
*பரதர், சாரங்கதேவர், சோமநாதர், புண்டரீக விட்டலர், வெங்கடாத்ரி ராஜா, வேங்கடமகி ஆகியவர்களின் இசை இலக்கண அமைப்புகளைக் குறிப்பிட்டு, பொன்னுச்சாமியின் 32 தாய் இராகங்கள் தெளிவுபடுத்தப்பட்டு, அவைகளை  உண்மையானவை என்றும் விளக்கியுள்ளார்.

## இவற்றையும் பார்க்கவும்
* தமிழிசை ஆதாரங்கள் பட்டியல்
* பழமையான இசைநூல்களும் காலங்களும்
## வெளி இணைப்புகள்
*பூர்வீக சங்கீத உண்மை (PDF வடிவிலும் உள்ளது)

பகுப்பு:தமிழிசை ஆய்வு நூல்கள்
பகுப்பு:20 ஆம் நூற்றாண்டுத் தமிழிசை நூல்கள்
கோட்டியா

**கோட்டியா** என்பது  இந்தியாவில் சரக்குப் போக்குவரத்துக்காகப் பயன்படும் சிறிய அளவிலான கப்பல்கள் ஆகும். தமிழகத்தின் கடலூர் துறைமுகத்தில் சிறிய அளவிலான கோட்டியா கட்டும் பணி நடந்து வருகிறது. தமிழகத்தில் கடலூர், தூத்துக்குடி ஆகிய இடங்களில் மட்டுமே கோட்டியா என அழைக்கப்படும் சிறிய கப்பல்கள் கட்டப்படுகின்றன. கடலூரில் மீன்பிடித் துறைமுகத்தைச் சுற்றியுள்ள பகுதிகளில் கோட்டியா கட்டுவது, பழுது பார்ப்பது ஆகிய பணிகள் மேற்கொள்ளப்படுகின்றன. தரை வழி அனுப்பப்படும் சரக்குகளுக்கு எரிபொருள் செலவு, இயந்திரத் தேய்மானம் போன்றவற்றால் கூடுதல் செலவாகிறது. அதனால் அதிகமான சரக்குகளை அனுப்ப கடல்வழியைத் தேர்வு செய்கின்றனர். அதனால் கடலில் சரக்குகளை ஏற்றிச்செல்லும் கோட்டியாக்களுக்கு அதிக தேவை ஏற்படுகிறது. 
## பெயர் விளக்கம்
‘கோட்டியா’ என்றால், கடலில் புலி போல வேகமாகச் செல்லுகின்ற கப்பல். கோட்டியா என்றால், இலங்கையில் புலி என்று பொருள். அது சோழர்களைக் குறிப்பது. 
## தேவை
துறைமுகத்திற்கு வரமுடியாத பெரிய கப்பல்களில் இருந்து சரக்குகளைக் கையாள இவை பயன்படுகின்றன. 
சிறிய அளவிலான கோட்டியாக்கள் சுமார் 10 டன்கள் வரை எடை தாங்கும் ஆற்றல் கொண்டவை.
கடலூர் துறைமுகப் பகுதிகளில் தற்போது 100 டன் முதல் 400 டன் வரையிலான சரக்குகளைக் கையாளும் திறன் கொண்ட பெரிய அளவிலான கோட்டியாக்கள் கட்டப்படுகின்றன. கிசிறப்பான வேலைப்பாடுகள், ஆள் கூலி குறைவு, கோட்டியா உருவாக்கத் தேவையான மரங்கள் எளிதாக கிடைப்பது உள்ளிட்ட பல்வேறு காரணங்களால் கடலூர் பகுதிகளுக்கு வெளியூர்களில் இருந்து கோட்டியா செய்வதற்காக ஆணைகள் வருகின்றன. இவ்வகை கோட்டியா தயாரிப்பதற்கு  தூத்துக்குடி, அந்தமான் பகுதிகளிலிருந்தும் கோழிக்கோடு, மங்களூர் பகுதியிலிருந்தும் பெரும்பாலான ஆணைகள் பெறப்படுகின்றன. இங்கு தயாரிக்கப்படும் கோட்டியாக்கள் பெரும்பாலானவை லட்சத்தீவுகளுக்கு உணவு பொருட்கள், கட்டுமான பொருட்கள் ஆகியவற்றைக் கொண்டு செல்லவும்  அரபிக்கடலில் உள்ள மங்களூர், மும்பை, போர்பந்தர் ஆகிய துறைமுகங்களில் சரக்குக் கையாளவும் பயன்படுத்தப்படுகின்றன.

## கட்டுமானம்
கிடைப்பதற்கு அரிதான ஆயில் கோங்கு, இலுப்பை முதலான மரங்களில் தான் இவை தயாரிக்கப்படுகின்றன. தேவையைப் பொறுத்து கோட்டியாவின் கட்டுமானப்பணிகளை முடிக்க ஒருவருடம் முதல் ஐந்து ஆண்டுகள் வரை ஆகும். இதற்கான மரங்கள் மலேசியா மியான்மர் ஆகிய இடங்களிலிருந்து இறக்குமதி செய்யப்படுகின்றன. 400 டன் சரக்கைக் கையாளும் திறன் கொண்ட கோட்டியா உருவாக்க 350 டன் அளவிற்கு இலுப்பை மரங்களும், 3,000 சதுர அடி கோங்கு மரங்களும் பயன்படுத்தப்படுகின்றன. சுமார் 20 அடி நீளமும் 50 அடி உயரமும் கொண்ட கோட்டியா செய்ய 50 இலட்சம் முதல் 1 கோடி வரை செலவாகும். பின்னர், கப்பலுக்குத் தேவையான இயந்திரப்பொறிகள், தொழில்நுட்பப் பொறிகள் ஆகியவை பொருத்தப்பட்டு நீரில் இறக்கப்பட்டு நீர்க்கசிவு உள்ளிட்ட பல்வேறு சோதனைக்குப் பிறகு துறைமுக அதிகாரிகளின் உரிமம் பெற்று இயக்கப்படுகின்றன. 400 டன் சரக்குக் கையாளும் திறன் கொண்ட கோட்டியாக்களை உருவாக்க 2 கோடி ரூபாய் வரை செலவிடப்படுகிறது.

## ஆதாரம்
*  தினமலர் செய்தி

## மேற்கோள்

பகுப்பு:கப்பல்கள்